《娄塘里桃蹊即事三首》
明代·娄坚

雨洗燕脂风卷霞，醒来零落醉时花。
残尊好为轻阴尽，一片澄波隔绛纱。

作者简介：苏州府嘉定人，字子柔。经明行修，学者推为大师。隆庆、万历间贡于国学。不仕。工书法，诗清新。晚年学佛，长斋持戒。有《吴歈小草》。与唐时升、程嘉燧、李流芳三人合称嘉定四先生，诗集合刻本有《嘉定四先生集》。有《学古绪言》。